Japānas jena

Japānas jena (, simbols: ¥, ISO 4217 kods: JPY, tiek lietota arī abreviatūra JP¥) ir Japānas valūta. Jena ir trešā vistirgotākā valūta pasaules valūtas tirgū aiz ASV dolāra un eiro. Starptautiskais jenas apzīmējums ir ¥. Tā ir Japānas valūta kopš 1872. gada. Vienā jenā ir 100 senu jeb 1000 rinu. 1954. gadā seni tika izņemti no apgrozības.

2019. gada 1. martā pēc Starptautiskā Valūtas fonda kursa 1 jena bija 0,0078994 eiro jeb 1 eiro bija 126,5919 jenas.

 Banknotes 
Apgrozībā ir 1000, 5000 un 10 000 jenu banknotes. Reti tiek lietota arī 2000 jenu banknote.

 Attēls  Nomināls  Izmēri  Primārā krāsa  Apraksts  Izlaišanas datums Averss  Reverss  Averss  Reverss E sērija (2004) 105px 105px ¥1000  150 × 76 mm  gaišzils  Hidejo Hoguči  Fudzi kalns, Motosu ezers un sakūras ziedēšana   110px 110px ¥5000  156 × 76 mm  violets  Ičijo Higuči  “Kakicubata cu” (Ogatas Korina glezna, kurā attēloti īrisi) 112px 112px ¥10000  160 × 76 mm  brūns  Fukudzava Jukiči  fēniksa statuja no Bjodoinas tempļa D sērija (2000) 105px 105px ¥2000  154 × 76 mm  zaļš  Nahas pilsētas vārti  romāna “Leģenda par Gendži” ilustrācija  

 Vēsture 
19. gadsimtā Meidzi perioda valdība uzsāka Japānas saimniecības modernizāciju, kur viens no uzdevumiem bija vienotas valūtas izveide valstī. Tika ieviesta jena pēc Eiropā esošās decimāldaļu valūtas sistēmas parauga. Pirms Meidzi restaurācijas Japānas feodāļi izdeva pašu savu naudu, hansacu, kas nebija savstarpēji saistīta visā Japānas teritorijā. 1871. gadā jena tika definēta kā 1,5 g (0,048 trojas unces) zelts vai 24,26 g (0,780 trojas unces) sudrabs. Sākotnēji jenas joprojām kala feodāļi, bet 1882. gadā tika izveidota Japānas banka, kurai turpmāk bija monopols naudas kalšanā.

 Atsauces 

 Ārējās saites 




Kategorija:Nacionālās valūtas
Kategorija:Japānas saimniecība